लखनऊ: उत्तर प्रदेश में योगी आदित्यनाथ सरकार में जेल मंत्री जयकुमार जैकी ने अजीब बयान दिया है. जयकुमार जैकी ने सीतापुर में कहा है कि समाज में पढ़े लिखे लोग माहौल खराब करते हैं. उन्होंने यह भी कहा कि एक नेता का पढ़ा लिखा होना जरूरी नहीं है. बड़ी बात यह है कि जयकुमार जैकी ने ये बयान तब दिया, जब वह एक कार्यक्रम में छात्रों को संबोधित कर रहे थे.

नेता पढ़े लिखे नहीं होते, फिर भी हम पढ़े लिखे लोगों को चलाते हैं- जेल मंत्री

कारागार राज्य मंत्री जयकुमार जैकी ने छात्रों को समझाया कि पढ़ने लिखने से कुछ नहीं होता. पढ़े लिखे गुलामी करते हैं. आईएएस और आईपीएस जैसे अधिकारी के बीच में बैठता हूं. नेता पढ़े लिखे नहीं होते. फिर भी हम पढ़े लिखे लोगों को चलाते हैं.’’ उन्होंने कहा, ‘’नेता का पढ़ा लिखा होना जरूरी नहीं हैय मेरे पास निजी सचिव है, विभागाध्यक्ष हैं.’’

पढ़े लिखे लोग समाज में गलत माहौल पैदा कर रहे हैं-जेल मंत्री

उन्होंने आगे कहा, ‘’जेल मुझे नहीं चलानी है, जेल तो जेल अधीक्षक को चलानी होती है. मेरा काम ये है कि जेल में प्रबंध अच्छा होना चाहिए. नेता को ज्ञान और डिग्री से कोई मतलब नहीं है. अगर मैने कहा है कि आईटीआई बनना है तो ये काम इंजीनियर का है. वो कैसे बनेगा ये उसको देखना है. मेरा काम सिर्फ उसकी व्यवस्था देखना है. पढ़े लिखे लोग समाज में गलत माहौल पैदा कर रहे हैं.’’

यह भी पढ़ें-

केरल विधानसभा में घमासान: राज्यपाल ने मजबूरी में पढ़ा CAA के खिलाफ राज्य सरकार का भाषण, सफाई भी दी



प्रवेश वर्मा ने सीएम केजरीवाल को बताया आतंकवादी, कहा- बहन और बेटी को बचाना है तो उन्हें भगाना होगा



कामरा विवाद पर सियासत गर्म: IndiGo-Air India ने किया बैन, कांग्रेस बोली- अर्नब ने अपनी ही दवा का स्वाद चखा